b'\n_START_ARTICLE_\nGary Teale\n_START_SECTION_\nKlubblag\n_START_PARAGRAPH_\nGary Teale startet sin fotballkarriere i Clydebank i 1996, og hans f\xc3\xb8rste obligatoriske kamp for denne klubben var en cupkamp mot Rangers den 14. august 1996. Den 7. september 1996 scoret han sitt f\xc3\xb8rste m\xc3\xa5l for the Bankies da de i en ligakamp slo St. Mirren 2-1. Totalt fikk han med seg 33 ligakamper og han laget 6 ligam\xc3\xa5l i 1996/97-sesongen. Den p\xc3\xa5f\xc3\xb8lgende sesongen stoppet han p\xc3\xa5 27 ligakamper og 6 ligam\xc3\xa5l f\xc3\xb8r han i starten p\xc3\xa5 1998/99-sesongen fikk bokf\xc3\xb8rt 8 ligakamper og 2 ligam\xc3\xa5l for klubben fra West Dunbartonshire._NEWLINE_I oktober 1998 ble Teale kj\xc3\xb8pt av Ayr United for \xc2\xa370 000, og han spilte sin f\xc3\xb8rste kamp for Ayr United den 3. oktober 1998. To uker senere noterte han seg for sitt f\xc3\xb8rste ligam\xc3\xa5l for Ayr, og da 1998/99-sesongen var over hadde han spilt 23 ligakamper og laget 4 ligam\xc3\xa5l for the Honest Men. I den neste sesongen ble det 32 ligakamper, mens han i 2000/01-sesongen fikk med seg 29 ligakamper og 5 ligam\xc3\xa5l. I hans fjerde og siste sesong for klubben fra South Ayrshire stoppet han p\xc3\xa5 18 ligakamper og 4 ligam\xc3\xa5l f\xc3\xb8r han i desember 2001 forlot skotsk fotball._NEWLINE_Wigan Athletic ble hans tredje klubb da de betalte \xc2\xa3200 000 for Teale, og han debuterte for Wigan 15. desember 2001 da de spilte 1-1 i en ligakamp mot Oldham Athletic. Hans f\xc3\xb8rste m\xc3\xa5l for Wigan kom 19. februar 2002, og i siste del av 2001/02-sesongen fikk han med seg 23 ligakamper og 1 ligam\xc3\xa5l for The Latics. Deretter ble det 38 ligakamper og 2 ligam\xc3\xa5l i 2002/03-sesongen, 28 ligakamper og 2 ligam\xc3\xa5l i 2003/04-sesongen f\xc3\xb8r han med sine 37 ligakamper og 3 ligam\xc3\xa5l i 2004/05-sesongen bidro til at Wigan rykket opp til Premier League for f\xc3\xb8rste gang i klubbens historie. I 2005/06-sesongen ble 10 ligakamper og 2 ligam\xc3\xa5l p\xc3\xa5 Teale f\xc3\xb8r han i f\xc3\xb8rste del av 2006/07-sesongen noterte seg for 12 ligakamper._NEWLINE__NEWLINE_I januar 2007 skrev Teale under p\xc3\xa5 en tre og et halvt \xc3\xa5r lang kontrakt med Derby County som kj\xc3\xb8pte han for \xc2\xa3600 000. Han debuterte for Derby 13. januar 2007 i en ligakamp mot Sheffield Wednesday og 10. februar 2007 scoret han sitt f\xc3\xb8rste m\xc3\xa5l for the Rams i en ligakamp mot Hull City. Totalt ble det ett m\xc3\xa5l p\xc3\xa5 16 ligakamper for klubben fra Derbyshire i siste del av 2006/07-sesongen. Etter \xc3\xa5 ha spilt 18 ligakamper og 4 andre obligatoriske kamper for klubben fra Derbyshire i f\xc3\xb8rste del av 2007/08-sesongen signerte Teale p\xc3\xa5 en l\xc3\xa5neavtale med Plymouth Argyle den 19. februar 2008. Han debuterte for the Pilgrims den samme dagen da han kom inn i det 69. spilleminutt i en ligakamp mot Southampton.\n_START_SECTION_\nLandslag\n_START_PARAGRAPH_\nGary Teale debuterte p\xc3\xa5 Skottlands landslag 1. mars 2006 i en privatkamp mot Sveits. Han startet kampen p\xc3\xa5 benken, men ble byttet inn for Barry Ferguson i det 50. spilleminutt. Skottland tapte kampen 3-1, men Teale noterte seg for en m\xc3\xa5lgivende pasning i sin debutkamp. Hans neste landskamp kom 11. mai 2006 da Skottland deltok i turneringen Kirin Cup i Japan. Motstander var Bulgaria, og i denne kampen var han med i Skottlands startoppstilling. Sluttresultatet ble 5-1 til Skottland, og ogs\xc3\xa5 i denne kampen hadde Teale en m\xc3\xa5lgivende pasning f\xc3\xb8r han ble byttet ut med Chris Burke i det 75. spilleminutt. To dager senere, da Skottland spilte 0-0 mot vertsnasjonen Japan i Kirin Cup, kom landskamp nummer 3. Ogs\xc3\xa5 i denne kampen spilte han fra start, men i det 59. spilleminutt ble han erstattet nok en gang av Chris Burke._NEWLINE_L\xc3\xb8rdag 2. september 2006 spilte han sin f\xc3\xb8rste kvalifiseringskamp for EM da Skottland slo F\xc3\xa6r\xc3\xb8yene 6-0. Dette var Skottlands f\xc3\xb8rste kvalifiseringskamp for EM i 2008, og Teale startet kampen p\xc3\xa5 innbytterbenken. Etter pausen, da Skottland ledet 5-0, erstattet han Darren Fletcher. Hans femte landskamp var ogs\xc3\xa5 en kvalifiseringskamp til EM i 2008, og i denne kampen var det Frankrike som var motstander. Skottland vant 1-0, og Teale kom inn for Skottland i det 58. spilleminutt p\xc3\xa5 bekostning av Lee McCulloch._NEWLINE_Teales sjette, og f\xc3\xb8rste landskamp i 2007, var mot Georgia den 24. mars da Skottland vant 2-1. Teale startet kampen og han s\xc3\xb8rget for en m\xc3\xa5lgivende pasning da Skottland tok ledelsen 1-0 i det 11. spilleminutt. Han ble byttet ut i det 60. spilleminutt i denne kampen. Hans sjuende landskamp kom 28. mars 2007 da Skottland tapte 2-0 borte mot Italia. Teale startet kampen, men ble byttet ut i det 66. spilleminutt. I en kvalifiseringskamp for EM i 2008 mot F\xc3\xa6r\xc3\xb8yene den 2. juni 2007 fikk han bokf\xc3\xb8rt sin \xc3\xa5ttende landskamp. Teale startet p\xc3\xa5 benken, og ble byttet inn i det 67. spilleminutt i en kamp som endte med 2-0 seier til Skottland. Kamp nummer 9 var en vennskapskamp mot S\xc3\xb8r-Afrika den 22. august 2007 som skottene vant 1-0. Ogs\xc3\xa5 i denne kampen begynte Teale p\xc3\xa5 benken, men han ble byttet inn i det 72. spilleminutt. Den 8. september 2007 spilte han sin tiende landskamp for Skottland da de m\xc3\xb8tte Litauen. Dette var en kvalifiseringskamp til EM i 2008 som Skottland vant 3-1. Gary Teale startet kampen, men ble i det 69. spilleminutt byttet ut til fordel for James McFadden.'